section_heading: Povijest
paragraph_text: Naziv Dani filma zadržao se i sljedeće tri godine. No 2004. uvedena je jedna od najvažnijih promjena za razvoj MFF-a: objavljen je natječaj i uveden selektor natjecateljskog programa. Također, festival je dobio podnaslov "mediteranski festival dokumentarnog filma". Ipak, te i još sljedeće godine na natječaj su se mogli prijavljivati samo kratki dokumentarci. Te je godine selektor bio hrvatski redatelj Zdravko Mustać. Za natjecateljski program festivala koji je doržan od 9. do 11. rujna 2004. selektor Mustać je odabrao devet filmova iz (tadašnje) Srbije i Crne Gore, Hrvatske, BiH, Španjolske, Italije i Grčke. U programu izvan konkurencije prikazani dokumentarni filmovi (5), eksperimentalni (4), igrani (1), te pobjednik amaterskog festivala West Herzegowina Fest. U žiriju natjecateljskog programa bili su filmski kritičar iz Hrvatske Dražen Ilinčić (predsjednik), redateljica iz BiH Vesna Zoranović, te glumac iz BiH Slaven Knezović.